**לחברת חוף בת-ים ליזמות ופיתוח בע"מ דרוש/ה מנכ"ל/ית**

חברת חוף בת-ים ליזמות ופיתוח בע"מ (להלן-**החברה**) הינה חברה עירונית המצויה בבעלות מלאה של עיריית בת-ים ותפקידה לשמש כזרוע הארוכה של העירייה בתחומי פיתוח תשתיות, ניהול פרויקטים, שיווק ומיתוג העיר בת-ים, בניה והפעלה של חניונים, התחדשות עירונית, הפקת אירועי תרבות ועוד.

החברה מבקשת בזה הצעות מטעם מועמדים העומדים בתנאים שלהלן למשרת מנכ"ל החברה.

**דרישות סף לתפקיד:**

רשאים להגיש מועמדות:

1. תושב ואזרח ישראל אשר נתקיימו בו התנאים **המצטברים** הבאים:
	1. בעל תואר אקדמי באחד מן המקצועות הבאים: כלכלה, מינהל עסקים, משפטים, ראיית חשבון, מינהל ציבורי, הנדסה, לימודי עבודה או תואר אקדמי אחר בתחום עיסוקה העיקרי של החברה או תואר שוועדת הבחינה תמצא כתואר רלוונטי.
	2. בעל ניסיון מצטברשל לפחות 5 שנים בלפחות מאחד מאלה:
2. בתפקיד בכיר בתחום הניהול העסקי של תאגיד בעל היקף עסקים משמעותי.

לעניין ס"ק זה- "**תפקיד בכיר**"- מנכ"ל, סמנכ"ל, משנה למנכ"ל, כפוף ישירות למנכ"ל, מנהל כספים או כל תפקיד אחר שוועדת הבחינה תסבור כי הוא בכיר על פי ההקשר והעניין.

"**היקף עסקים משמעותי**"- תאגיד בעל מחזור כספי שנתי של 15,000,000 ₪ ומעלה בלפחות שלוש שנים מתוך 5 שנות הניסיון הנדרש.

1. בכהונה ציבורית או בתפקיד בשירות הציבורי בנושאים כלכליים/ מסחריים/ניהוליים או משפטיים.

לעניין ס"ק זה- "**כהונה ציבורית**"- סגן מנהל אגף ומעלה ברשות מקומית או בדרגת סגן מנהל אגף ומעלה בתאגיד עירוני או סגן מנהל אגף ומעלה בחברה ממשלתית או בחברת בת ממשלתית או בחברה ממשלתית מעורבת (או סגן סמנכ"ל ברשות מקומית או תאגיד עירוני או באחת מסוגי החברות המשלתיות האמורות)או תפקיד בשירות הציבורי בדרג 42 ומעלה או בעל דרגת סא"ל או דרגה מקבילה בכוחות הביטחון או כל כהונה ציבורית אחרת אשר תמצא בכירה על ידי ועדת הבחינה.

1. בתפקיד בכיר בתחום עיסוקיה העיקריים של החברה.

לעניין ס"ק זה- "**תחום עיסוקיה העיקריים של החברה**"- ייזום/ ניהול/ביצוע פרויקטים בתחום הפיתוח/ התשתיות/ הבניה/התחדשות עירונית/ יזמות עיסקית/ שיווק ומיתוג/ ניהול והשבחת נדל"ן.

לעניין ס"ק זה- "**תפקיד בכיר**"- מנכ"ל, סמנכ"ל, משנה למנכ"ל, כפוף למנכ"ל, מנהל כספים או כל תפקיד אחר שוועדת הבחינה תסבור כי הוא בכיר על פי ההקשר והעניין וזאת בארגון בעל מחזר כספי שנתי מינימאלי של 15,000,000 ש"ח לפחות, בלפחות 3 שנים מתוך 5 שנות הניסיון.

* 1. במסגרת הניסיון המצוין לעיל ניהל המועמד, 10 עובדים לפחות (באופן ישיר או עקיף) במשך חמש שנים לפחות.
1. תושב ואזרח ישראל אשר לא נתקיימו בו התנאים הקבועים בסעיף 1.1, אם הוא בעל ניסיון של עשר שנים לפחות בתפקיד או בכהונה כאמור בסעיף 1.2 שמתוכן 5 שנים לפחות בגופים בעלי היקף עסקים משמעותי כהגדרתם לעיל ושועדת הבחינה אישרה שקיימים נימוקים מיוחדים לבחירתו.

**יתרונות**:

יתרון יינתן למועמדים הבאים:

* בעלי ניסיון בפיתוח ויזמות עסקית.
* בעלי ניסיון בניהול פרויקטים בתחומים המפורטים בסעיף 1.2 (ג).
* בעל ניסיון במרחב השלטון המקומי ובעבודה מול משרדי ממשלה.
* בעלי ניסיון בניהול של 20 עובדים ומעלה.

**כישורים אישיים נדרשים**:

* מנהיגות
* יכולת ניהול הובלה
* אמינות
* יוזמה אישית
* מוטיבציה גבוהה
* אמינות

**כללי והגשת המועמדות:**

* **הגשת מועמדות תהא באמצעות טופס "שאלון למילוי המועמד לתפקיד מנכ"ל" אשר יימצא באתר האינטרנט של עיריית בת-ים בכתובת** <http://www.bat-yam.muni.il/> **תחת לשונית מידע כללי>מכרזים>מכרזי חוף בת-ים, כשהוא מלא וחתום ומצורפים אליו ק"וח וכל האישורים, התעודות והמסמכים המבוקשים (להלן-טפסי המועמדות).**
* את טפסי המועמדות יש למסור **באופן ידני בלבד**, במעטפה אחת סגורה עליה יצויין "**לוועדת הבחינה- מועמדות לתפקיד מנכ"ל חברת חוף בת-ים ליזמות ופיתוח בע"מ**", **ועד לא יאוחר מיום 8.4.21 בשעה 12:00**, במשרדי החברה ברחוב גנרל קניג 10, בת-ים (פניות שלא ימסרו ידנית או שלא יימסרו בהתאם למועדים האמורים- לא יידונו).
* שאלות הבהרה ניתן לשלוח לכתובת מייל guy@rozlaw.co.il עד לא יאוחר מיום 25.3.21 בשעה 14:00. מענה לשאלות יפורסם באתר האינטרנט של העירייה.
* ועדת הבחינה שומרת לעצמה את הזכות לפנות לממליצים ו/או לאנשי קשר נוספים ולפעול לאימות ו/או למתן הבהרה, השלמת מסמכים חסרים ומידע נדרש ביחס לכל מידע שיתקבל במסגרת הגשת המועמדות.
* ועדת הבחינה שומרת לעצמה את הזכות לזמן את המועמדים שעומדים בתנאי הסף לראיון אישי וכמו כן לקבוע קריטריונים אשר יסייעו בהערכתם.
* ועדת הבחינה רשאית לזמן את 10 המועמדים המתאימים ביותר שעמדו בתנאי הסף ובדרישות התפקיד והם עונים על מירב הדרישות הנוספות.
* ועדת הבחינה שומרת לעצמה את הזכות להשתמש בשירותי חברת השמה לצורך מיון המועמדים.
* ניתן למצוא את נוסח המודעה ואת השאלון למועמד באתר האינטרנט של העירייה בכתובת: <http://www.bat-yam.muni.il/> תחת לשונית מידע כללי>מכרזים ודרושים ולקבל פרטים נוספים אצל גב' מרים יצחקיאן בטלפון 03-5066655.

 מודעה זו מופנית לגברים ונשים כאחד.

 **בברכה,**

 **צביקה ברוט, ראש העירייה ויו"ר הדירקטוריון**